钦定古今图书集成/理学汇编/文学典/第104卷 > 赵廷松
## 钦定古今图书集成/理学汇编/文学典/第104卷 > 赵廷松

按《浙江通志》：“廷松，字子后，乐清人。嘉靖癸未进士。大
礼议起，世宗谴责言者，威不测。廷松为刑曹郎，偕同
例伏阙力争，被杖，谪福宁州同，已又补蕲州。所在敷
惠政，不以谪吏弛职业。积迁藩臬，至山西布政使，将
畀节钺，廷松终以议礼未鬯，居常郁咿。以母老移疾
归养。及终母制，廷松亦婴疾以卒。所著诗歌古文，秀”
出一时。尤工行草，传播海内。有《敝帚集》。